**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL PAREIGINĖS ALGOS PASTOVIOSIOS DALIES KOEFICIENTO DIDINIMO ŠVIETIMO ĮSTAIGOS VADOVUI“**

**1. Sprendimo projekto esmė, tikslai ir uždaviniai.**

Šiuo sprendimo projektu prašome padidinti 5 procentais pareiginės algos pastoviosios dalies koeficientą Klaipėdos „Vyturio“ progimnazijos direktoriui Vladimirui Genučiui.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas gavus Vladimiro Genučio, Klaipėdos „Vyturio“ gimnazijos direktoriaus 2017 m. spalio 6 d. prašymą Nr. R1-999 „Dėl pareiginės algos koeficiento“, kuriame prašoma padidinti 5 procentais pastoviosios dalies pareiginės algos koeficientą už darbo su specialiųjų ugdymosi poreikių turinčiais mokiniais organizavimą.

Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (toliau – Darbo apmokėjimo įstatymas) 5 priedo 44 punktu, įstaigos vadovui, atsakingam už darbą su specialiųjų ugdymosi poreikių turinčiais mokiniais, pareiginės algos koeficientas gali būti didinamas iki 5 procentų, jeigu įstaigoje mokosi 10 ir daugiau tokius poreikius turinčių mokinių. Klaipėdos „Vyturio“ progimnazijoje iš viso mokosi 42 specialiųjų ugdymosi poreikių turintys mokiniai.

**3. Kokių rezultatų laukiama.**

Atsižvelgiant į įstaigos vadovo prašymą ir pagal Darbo apmokėjimo įstatymo 5 priede reglamentuotas nuostatas bus padidintas pareiginės algos pastoviosios dalies koeficientas švietimo įstaigos vadovui.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos „Vyturio“ gimnazijos direktoriui V. Genučiui 2017 m. vasario mėnesį buvo nustatytas 10,41 pareiginės algos koeficientas baziniais dydžiais, padidinus koeficientą 5 procentais, koeficientas sudarytų 10,93 BD.

**6. Lėšų poreikis sprendimo įgyvendinimui.**

Lėšos skiriamos iš įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Šiuo sprendimo projektu įstaigos vadovui būtų padidintas tarnybinio atlyginimo pastoviosios dalies koeficientas pagal Darbo apmokėjimo įstatymo 5 priede reglamentuotas nuostatas.

PRIDEDAMA:

1. V. Genučio 2017 m. spalio 6 d. prašymo Nr. R1-5999 kopija, 1 lapas.

2. Teisės aktų išrašas, 1 lapas.

3. Įstaigų vadovo tarnybinio atlyginimo skaičiavimo lentelė, 1 lapas.

Personalo skyriaus vedėja Inga Gelžinytė-Litinskienė